Sihipärane eelarvepoliitika ja Euroopa Liidu tõukefondide rakendamine peab võimaldama piirkonniti välja arendada kohalikule eripärale tugineva majandustegevuse ning piisavalt tugeva infrastruktuuri, vähendama perede ja üksikisikute majanduslikku ebavõrdsust ning sotsiaalset tõrjutust. Peame õigeks, et töösuhetes valitseb sotsiaalse partnerluse põhimõte ning et aktiivse tööturupoliitika ja elukestva õppe  tarbeks eraldatakse riigieelarvest vahendeid Euroopa Liidu keskmisel tasemel. Oleme siiski arvamusel, et Euroopa Liidu õigusloomes tuleb sotsiaalkaitse- ja töötururegulatsioonide ajakohastamisel arvestada ka liikmesriikide olukorda ning vajadusi peegeldavate sotsiaalpoliitika mudelite eripäraga.